Foto: Davlat bojxona qo‘mitasi axborot xizmati Zargarlik buyumlarini yashirin yo‘llar bilan olib o‘tishga bo‘lgan urinishlar bojxona organlari xodimlari tomonidan o‘z vaqtida bartaraf qilinmoqda. Jumladan, joriy yilning 24 sentyabr kuni Toshkent xalqaro aeroportiga xorijiy reys bilan uchib kelgan fuqaro M.M.ning xatti-harakatlari bojxonachilar e’tiborini tortdi va ushbu shaxs belgilangan tartibda bojxona nazoratidan o‘tkazildi. Bu haqda Davlat bojxona qo‘mitasi axborot xizmati xabar bermoqda Natijada, ushbu shaxs egnidagi kiyimlari va yuklari orasiga jismoniy shaxslar uchun belgilangan olib kirish me’yoridan ortiq bo‘lgan umumiy qiymati 160 million so‘mlik 492,5 gramm qimmatbaho metalldan yasalgan zargarlik buyumlarini yashirincha olib kirishga uringanligi aniqlangan. Hozirda yuqoridagi holat yuzasidan bojxona organlari tomonidan surishtiruv harakatlari davom ettirilmoqda.